Зорница Буковска | ПОСЛЕДНА ПРОМЯНА 09 юли 2019 в 10:577920
Три хиляди лева награден фонд са подготвили организаторите на надпреварата Хард Ендуро Сопот “Купата на Вазов“, която ще се състои този уикенд (13-14 юли) из живописните околности на историческия град.
Състезателите ще премерят сили в класовете „Про“, „Експерт“, „Стандарт“, “Сеньор“ и „Жени“, които ще карат не по GPS, както е в РШ, а по маркирано с ленти трасе. Хард Ендуро Сопот „Купата на Вазов“ 2019 ще бъде част и от Републиканския ATV X-Cross шампионат 2019 и се организира от СК Ендуро Xtreme Сопот с основната подкрепа на Община Сопот. До момента заявка за участие са подали 49 пилоти, като се очаква тяхната бройка да достигне 100, тъй като записването приключва в събота сутринта.
„Новото тази година за нас е, че вместо GPS в съботната навигация използваме ленти, маркери и контроли. Изградени са нови трасета с доста “закачки” по тях. Идеята на навигацията по маркери е да привлечем повече от местните ендуристи, които нямат възможности да си позволят GPS".
Затвореното трасе се надгражда всяка година и става все по-зрелищно. Осигурени са 3000 лв награден фонд, плюс предметни награди от ShopMl, Bardahl, Gibson, Technomouse и др. Всичко това се случва с основната подкрепа на Община Сопот и фирмите Скайтрак, Бакалов транс, Врати GX Correct, Fibernet,Delta clima, Hammer, автокъщи Дако ауто, Камбуров, ДК карс, баничарници на “Майстор Красьо” и баничарници “Йофела”. – каза един от представителите на клуба организатор Мартин Стойчев.
Хард Ендуро Сопот «Купата на Вазов» 2019 стартира в събота от 10.00 часа с навигацията на клас «Жени».
Етикети:ендуроендуро сопоткупата на вазовхард ендуро сопот